** บันทึกข้อความ**

**ส่วนราชการ** …สำนักปลัด เทศบาลตำบลบ้านค้อ โทร/โทรสาร ๐ ๔๒31 5793

**ที่** นภ.๗๖๐๐๑/ว.  **วันที่** 10 ตุลาคม 2561

**เรื่อง**  รายงานสรุปผลการดำเนินการดำเนินการตามแผนปฏิบัติการป้องกันและปราบปรามการทุจริตของหน่วยงาน ประจำปีงบประมาณ พ.ศ. 2561

--------------------------------------------------------------------------------------------------------------------------------

เรียน นายกเทศมนตรีตำบลบ้านค้อ

**เรื่องเดิม**

ตามที่เทศบาลตำบลบ้านค้อ ได้จัดทำแผนปฏิบัติการป้องกันและปราบปรามการทุจริตของเทศบาลตำบลบ้านค้อประจำปีงบประมาณ 2561 เพื่อให้การปฏิบัติการป้องกันและปราบปรามการทุจริตในภาครัฐ สามารถนำไปสู่การปฏิบัติได้อย่างเป็นรูปธรรม โดยพิจารณาสอดคล้องกับเจตนารมณ์ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 พระราชบัญญัติข้อมูลข่าวสารของทางราชการ พ.ศ.2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2561-2564) กำหนดให้ปลูกฝังค่านิยม คุณธรรม จริยธรรม และจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพ เพื่อป้องกันและปราบปรามการทุจริตและประพฤติมิชอบของเจ้าหน้าที่รัฐ รวมถึง คำสั่งคณะรักษาความสงบแห่งชาติ ที่ 69/2557 ลงวันที่ 18 มิถุนายน 2557 เรื่อง มาตรการป้องกันและแก้ไขปัญหาการทุจริตประพฤติมิชอบ ได้มีคำสั่งให้ทุกส่วนราชการและหน่วยงานของรัฐกำหนดมาตรการหรือแนวทางป้องกันและแก้ปัญหาการทุจริตประพฤติมิชอบในส่วนราชการ หน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวังเพื่อสกัดกั้นมิให้เกิดการทุจริตประพฤติมิชอบ ตามนโยบายคณะรัฐมนตรีที่พลเอกประยุทธ์ จันทร์โอชา นายกรัฐมนตรี ได้แถลงต่อสภานิติบัญญัติแห่งชาติ เมื่อวันที่ 12 กันยายน 2557 อ10 เรื่อง การส่งเสริมการบริหารราชการแผ่นดินที่มีธรรมาภิบาล รวมถึงมาตรการกระทรวงสาธารณสุข 3 ป 1 ค (ปลูกจิตสำนึก ป้องกัน ปราบปรามเครือข่าย)

**ข้อเท็จจริง**

ปัจจุบันแต่ละหน่วยงานในสังกัดเทศบาลตำบลบ้านค้อ ได้ดำเนินการปฏิบัติงานตามแผนปฏิบัติการป้องกันและปราบปรามทุจริต ประจำปี พ.ศ.2561 เสร็จเรียบร้อยแล้ว รายละเอียดปรากฏตามเอกสารแนบท้าย

**ข้อพิจารณา**

เพื่อให้การติดตามผลการปฏิบัติงานตามแผนปฏิบัติงานตามแผนป้องกันและปราบปรามการทุจริต ประจำปี 2561 สู่การปฏิบัติที่มีประสิทธิภาพ จึงเห็นควรนำเรียนนายกเทศมนตรีตำบลบ้านค้อทราบ

จึงเรียนมาเพื่อโปรดทราบ

-2-

(นางศิโรรัตน์ วินธิมา)

นักทรัพยากรบุคคล

-ความเห็นหัวหน้าสำนักปลัด

.........................................................................................

………………………………………………………………………………

(ลงชื่อ).............................................................

(นายเดชา โพธิกุล)

หัวหน้าสำนักปลัด

-ความเห็นปลัดเทศบาล

...............................................................

................................................................

(ลงชื่อ) ส.ต.ท.............................................................

(สุภชัย บุญสิมมา)

ปลัดเทศบาลตำบลบ้านค้อ

-ความเห็นนายกเทศมนตรีตำบลบ้านค้อ

................................................................

................................................................

(นายเกียรติยศ พลเสน)

นายกเทศมนตรีตำบลบ้านค้อ

**รายงานสรุปผลการดำเนินงาน**

**ตามแผนปฏิบัติการป้องกันและปราบปรามการทุจริตประจำปี 2561**



**เทศบาลตำบลบ้านค้อ**

**อำเภอโนนสัง จังหวัดหนองบัวลำภู**

**สรุปผลการปฏิบัติงานตามแผนปฏิบัติการป้องกันและปราบปรามทุจริต ประจำปี 2561**

**เทศบาลตำบลบ้านค้อ อำเภอโนนสัง จังหวัดหนองบัวลำภู**

เทศบาลตำบลบ้านค้อได้จัดทำแผนปฏิบัติการป้องกันและแก้ไขปัญหาการทุจริต

ปีงบประมาณ พ.ศ.2561 เพื่อให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 2 (พ.ศ. 2556 –2560) ภายใต้วิสัยทัศน์ “สังคมไทยมีวินัยโปร่งใส ยึดมั่นในคุณธรรม จริยธรรม และร่วมกันป้องกันและปราบปรามการทุจริตเป็นที่ยอมรับในระดับสากล”เพื่อให้ทุกหน่วยงานภายในสังกัดเทศบาลตำบลบ้านค้อใช้เป็นกรอบและแนวทางในการดำเนินการป้องกันและปราบปรามการทุจริตประพฤติมิชอบทั้งเป็นการสร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสารปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วม ในการรณรงค์และปลูกจิตสำนึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐประกอบด้วย 4 ยุทธศาสตร์คือยุทธศาสตร์ที่ 1เสริมสร้างจิตสำนึก ค่านิยม ให้ทุกหน่วยงานและบุคลากรภายในเทศบาลเมืองชลบุรีบริหารงานตามหลักธรรมาภิบาลและเห็นแก่ประโยชน์ส่วนร่วมมากกว่าประโยชน์ส่วนตนยุทธศาสตร์ที่ 2บูรณาการการทำงานระหว่างหน่วยงานในการป้องกันและแก้ไขปัญหาการทุจริตและประพฤติมิชอบยุทธศาสตร์ที่ 3พัฒนาระบบบริหารและเครื่องมือในการป้องกันและแก้ไขปัญหาการทุจริตและประพฤติมิชอบยุทธศาสตร์ที่ 4เสริมสร้างองค์ความรู้ด้านการต่อต้านการทุจริตและประพฤติมิชอบให้แก่บุคลากรของเทศบาลเมืองชลบุรี2. การวิเคราะห์ผลการดำเนินงานตามแผนปฏิบัติการฯเ ทศบาลตำบลบ้านค้อ ไม่สามารถดำเนินการตามแผนปฏิบัติการป้องกันและแก้ไขปัญหาการทุจริตประจำปีงบประมาณ พ.ศ. 2561 ได้ครบถ้วนทุกโครงการ/กิจกรรม โดยเฉพาะในปีงบประมาณ พ.ศ.2561 แต่ยังคงพบว่ามีข้อสังเกตในการ ดำเนินโครงการ/กิจกรรม ดังนี้

1) การดำเนินโครงการ/กิจกรรมตามแผนปฏิบัติการฯ ของเทศบาลตำบลบ้านค้อยังคงมุ่งเน้นการวัดผลเชิงปริมาณ แต่ไม่ได้มีการวัดผลเชิงคุณภาพจากผลลัพธ์ที่เกิดขึ้น เนื่องจากผู้รับผิดชอบยังขาดความเข้าใจในเรื่องของการจัดทำแผนปฏิบัติการฯ

2) การดำเนินกิจกรรมตามแผนปฏิบัติการฯ ยังขาดการบูรณาการร่วมกันของหน่วยงานภายใน ทำให้กิจกรรมที่จัดขึ้นนั้นเป็นลักษณะของการต่างคนต่างทำ

3) ในการจัดทำแผนปฏิบัติการฯ ยังไม่มีการเปิดโอกาสให้ภาคประชาสังคม (ภาคเอกชน ประชาชน และเครือข่ายต่างๆ) ได้มีโอกาสเข้ามามีส่วนร่วมในกระบวนป้องกันและปราบปรามการทุจริตและประพฤติมิชอบของเทศบาลเมืองชลบุรีโดยเฉพาะการเข้ามาตรวจสอบการดำเนินงานของหน่วยงานราชการที่มีผลกระทบต่อประชาชนหรือตามที่กำหนดไว้ในกฎหมายต่างๆ

4) ปัจจัยสนับสนุนการดำเนินงานแผนปฏิบัติการฯในการ ดำเนินโครงการ/กิจกรรมต่างๆ ตามแผนปฏิบัติการฯ มีปัจจัยในการสนับสนุนและผลักดันให้การดำเนินงานประสบความสำเร็จ ดังนี้

1) การที่มีระบบควบคุมภายในและระบบการตรวจสอบโดยฝ่ายสภาเทศบาล เป็นการสร้างระบบการป้องกันและปราบปรามการทุจริตและประพฤติมิชอบได้ในระดับหนึ่ง

2) มีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์รับเรื่องราวร้องทุกข์เทศบาลตำบลบ้านค้อและศูนย์ข้อมูลข่าวสาร

3) มีการเผยแพร่ข้อมูลข่าวสารและการรับเรื่องร้องเรียนทาง Web site และ facebook

/4) ผู้บริหารท้องถิ่น...

-2-

4) ผู้บริหารท้องถิ่นไม่ค่อยให้ความสำคัญและกำชับหน่วยงานในสังกัดให้ดำเนินการตามแผนปฏิบัติ

การป้องกันและปราบปรามการทุจริตประจำปีงบประมาณพ.ศ.2560 ทำให้การดำเนินกิจกรรม/โครงการ ไม่เป็นไปตามเป้าหมายที่กำหนด

4. ข้อดีและข้อเสียในการดำเนินงานตามแผนปฏิบัติการฯ

**ข้อดี**

๑) การจัดทำแผนป้องกันและปราบปรามการทุจริตช่วยกระตุ้นให้เจ้าหน้าที่ของรัฐเกิดความตระหนักในการทำงานที่เป็นไปตามระเบียบขั้นตอนกฎหมายและเกิดการติดตามงานอย่างเป็นระบบ

2) เกิดการพัฒนาสมรรถนะในการท างานของบุคลากรในหน่วยงานและบุคลากรมีความละเอียดรอบคอบในการทำงาน

3) ประชาชนเกิดความมั่นใจในการทำงานของเทศบาลตำบลบ้านค้อมากขึ้น ลดจำนวนการร้องเรียนเพิ่มความโปร่งใสในการปฏิบัติงานและเพิ่มประสิทธิภาพในการทำงานของเทศบาลตำบลบ้านค้อ

4) เป็นการเสริมสร้างจิตสำนึกและค่านิยมของเจ้าหน้าที่ของรัฐให้ปฏิบัติงานโดยสุจริตและยึดหลักธรรมาภิบาลในการปฏิบัติงานเสริมสร้างและป้องกันการทุจริตในหน่วยงานอย่างมีประสิทธิภาพ

5) เป็นการส่งเสริมให้มีการนำหลักปรัชญาเศรษฐกิจพอเพียงมาใช้ในการปฏิบัติงานและการดำรงชีวิตของบุคลากรในหน่วยงานเป็นการสร้างภูมิคุ้มกันและความยั่งยืนของการพัฒนา

6) เป็นการป้องกันบุคลากรของหน่วยงานราชการมิให้กระทำผิดซึ่งทำให้เกิดผลในทางปฏิบัติที่ดีโดยเฉพาะเจ้าหน้าที่ที่ต้องเกี่ยวข้องกับผลประโยชน์โดยตรง

7) เจ้าหน้าที่ของหน่วยงานได้ปฏิบัติหน้าที่ด้วยความรับผิดชอบต่อประชาชนมีคุณธรรมจริยธรรม คำนึงถึงประโยชน์ส่วนรวมเป็นที่ตั้งและมีหลักธรรมาภิบาล

**ข้อเสีย**

1) การจัดทำกิจกรรมหรือแผนงานบางอย่างเป็นการเพิ่มภาระจากการปฏิบัติงานประจำและบุคลากรของหน่วยงานไม่ได้ให้ความสนใจและไม่เล็งเห็นถึงความสำคัญของการจัดทำตัวชี้วัด

2) ประชาชนยังขาดความเชื่อถือในความมีคุณธรรมความมีจริยธรรมในการปฏิบัติหน้าที่ของเจ้าหน้าที่

๓) การปฏิบัติหน้าที่ของเจ้าหน้าที่ยังคงขาดการคำนึงถึงประโยชน์ส่วนรวมมากกว่าประโยชน์ส่วนตนและการยึดมั่นในหลักธรรมาภิบาล

**5.ปัญหา/อุปสรรคในการดำเนินงานแผนปฏิบัติการฯ**

1) เทศบาลตำบลบ้านค้อมีการตรวจสอบปัญหาการทุจริตโดยฝ่ายสภาเทศบาลนั้น อาจได้ผลในบางโครงการ แต่เนื่องจากฝ่ายสภาฯ มีข้อจำกัดเรื่องความรู้ความสามารถเนื่องจากสมาชิกสภายังมีความรู้

ไม่หลากหลายและขาดความชำนาญเฉพาะด้าน ทำให้อาจมีการตรวจสอบที่ไม่ครอบคลุมทุกด้าน

2) การที่ไม่มีเจ้าหน้าที่ตรวจสอบภายใน รับผิดชอบงานโดยตรงทำให้กระบวนการตรวจสอบภายใน มีการตรวจสอบไม่สม่ำเสมอ แม้ว่าจะมีการกำหนดให้มีผู้รับผิดชอบการตรวจสอบภายในแต่เป็นการกำหนดในเชิงสัญลักษณ์มากกว่าที่จะมีการดำเนินการตรวจสอบอย่างต่อเนื่อง เนื่องจากเจ้าหน้าที่ผู้รับผิดชอบต้องรับผิดชอบงานหลักของตนเองก่อน อาจทำให้ไม่มีเวลาดำเนินการตามแผนการตรวจสอบ

/3) ปัญหาเรื่อง…

-3-

3) ปัญหาเรื่องผู้ร้องเรียน/ร้องทุกข์ พบว่าบางกรณีไม่มีมูลความจริง หรือบางกรณีเป็นการกลั่นแกล้งบุคคลอื่น หรือเพื่อผลประโยชน์ของตนเอง หรืออคติส่วนตัว ทำให้เสียเวลาในการตรวจสอบ และกระทบต่อขวัญและกำลังใจในการปฏิบัติงานของเจ้าหน้าที่

**6. ข้อเสนอแนะสำหรับการปรับปรุงแผนปฏิบัติการฯ**

1) พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบ ให้เป็นรูปธรรมมากขึ้น

2) พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ

3) เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล

4) ให้มีหน่วยตรวจสอบภายใน โดยมีตำแหน่งเจ้าหน้าที่ตรวจสอบภายในเพื่อการตรวจสอบอย่างมีประสิทธิภาพ

5) ควรกำหนดกิจกรรม/แผนงาน/โครงการให้สอดคล้องกับภารกิจหลักของหน่วยงานและมีความเชื่อมโยงต่อเนื่องกันทุกปีงบประมาณ

6) ควรกำหนดตัวชี้วัดการดำเนินงานตามแผนปฏิบัติการป้องกันและปราบปรามการทุจริตภาครัฐเพื่อให้ทราบว่าเป็นไปตามวัตถุประสงค์ที่ตั้งไว้หรือไม่เพียงใด

7) ประชาสัมพันธ์เผยแพร่ข้อมูลข่าวสารความรู้ที่เกี่ยวข้องกับการป้องกันและปราบปรามการทุจริตและพฤติมิชอบของเทศบาลตำบลบ้านค้อที่ถูกต้องให้ประชาชนทราบและเป็นไปอย่างทั่วถึง โดยมีช่องทาง ในการให้ข้อมูลข่าวสารแก่ประชาชนทั้งกลุ่มเป้าหมายเฉพาะและประชาชนโดยรวม เช่น วิทยุ โทรทัศน์เว็บไซต์ แผ่นพับเอกสารสิ่งพิมพ์ VCD และอื่นๆ

8) เปิดช่องทางรับฟังความคิดเห็นและรับแจ้งเบาะแสเกี่ยวกับการทุจริตคอรัปชั่นจากประชาชนอย่างสม่ำเสมอ ซึ่งจำเป็นต้องมีแผนการดำเนินงานและการจัดสรรทรัพยากรที่เหมาะสมโดยอาจจะใช้วิธีการต่างๆ เช่น การจัดช่องทางที่ให้ประชาชนและผู้รับบริการได้มีส่วนร่วมในการแสดงความคิดเห็น ทั้งอย่างเป็นทางการหรือไม่เป็นทางการ เช่น การจัดตู้รับข้อคิดเห็น การจัดเวทีรับฟังความคิดเห็นจัดตู้รับแจ้งเบาะแสการทุจริต เป็นต้น

9) ผู้บริหารควรให้ความสำคัญกับการจัดทำและการปฏิบัติตามแผนปฏิบัติการป้องกันและปราบปรามการทุจริต เพื่อให้การดำเนินการตามแผนเป็นไปอย่างมีประสิทธิภาพ

10) จัดระบบการตรวจสอบเกี่ยวกับการทุจริตที่ได้รับจากประชาชนและผู้ที่เกี่ยวข้องเพื่อนำข้อมูลต่างๆ ไปประกอบการปรับปรุงกระบวนการตรวจสอบและกำหนดระยะเวลาดำเนินการให้สอดคล้องกับเรื่อง ที่ตรวจสอบโดยควรมีการกำหนดผู้รับผิดชอบในการรับเรื่อง วิเคราะห์ข้อมูล ตรวจสอบข้อเท็จจริง และสรุปรายงานการจัดทำแผนหรือแนวทางการปรับปรุงระบบตรวจสอบเพื่อให้มีความน่าเชื่อถือประชาชนหรือ เพื่อประโยชน์ของทางราชการ

11) เปิดโอกาสให้ภาคประชาสังคม (ภาคเอกชนประชาชนและเครือข่ายต่างๆ ได้มีโอกาสเข้าร่วม ในกระบวนป้องกันและปราบปรามการทุจริตและประพฤติมิชอบของเทศบาลตำบลบ้านค้อ โดยเฉพาะการตรวจสอบการดำเนินงานของหน่วยงานราชการที่มีผลกระทบต่อประชาชนหรือตามที่กำหนดไว้ในกฎหมายต่างๆ